تېرو ۲۴ ساعتونو کې د سرې میاشتې د فعالیتونو خبرونه: کابل: د افغانی سرې میاشتې سرپرست عمومی رئیس ښاغلی مولوی مطیع الحق خالص د قطر هېواد د سرې میاشتې د نړیوالې پراختیا او بشری مرستو د څانګې له مسئول ښاغلی ډاکتر محمد صلاح ابراهیم سره په خپل کاری دفتر کې په افغانستان کې د ۱۰ روغتیایی مرکزونو د جوړونې په پار ناسته وکړه. بغلان: * د بُرکې او مرکزی بغلان په ولسوالیو کې له ۱۰۰۰ سېلاب ځپلو کورنیو سره د ۹ قلمه مختلف النوعه غیر خوراکی توکو ترڅنګ د ۹۱.۵ ټنه خوراکی توکو مرسته هم ترسره شوه. * بُرکې ولسوالۍ کې له ۱۷۰ سېلاب ځپلو کورنیو سره د ۵ قلمه غیر خوراکی توکو مرسته ترسره شوه. هرات: د کشک رباط سنګی ولسوالۍ په خودروان کلی کې له ۱۰۶ زلزله ځپلو کورنیو سره د مختلف النوعه غیر خوراکی توکو مرسته ترسره شوه. پنجشېر: ښوونیز مرکز کې د ریاضی برخې له ۱۴ تنو زده کوونکو څخه آزموینه واخیستل شوه. لوګر: د ولایتی مجامع د غړو ترمنځ درې میاشتنۍ غونډه ترسره شوه. خوست: د ثابتو کلینیکونو واکسیناتورانو ته د ظرفیت لوړونې شپږ ورځنی روزنیز ورکشاپ پای ته ورسېد.